Dinamo mai are doar 3 jucători pozitivi. Dănciulescu acuză felul în care a fost gestionată situaţia: "A fost rea-voinţă".
Dinamo a avut 18 jucători testaţi pozitiv cu Covid-19, însă la ultimul test au mai fost doar 3 cazuri. Andrei Sin, Mihai Popescu şi Diego Fabbrini sunt jucătorii care au în continuare coronavirus. Ionel Dănciulescu acuză felul în care a fost gestionată situaţia.
Dinamo a scăpat, în mare măsură de cazurile de coronavirus. După CFR Cluj, şi la Dinamo un număr mare de jucători sunt acum negativi. Doar 3 dintre ei sunt în continuare infectaţi.Ionel Dănciulescu a vorbit pentru Mediafax despre situaţie. "Probabil dacă o să fie totul ok, o să intrăm în cantonament. E imposibil, din punctul meu de vedere, ca jucătorul să reziste la atâtea meciuri într-un interval atât de scurt", a declarat acesta.Team managerul echipei acuză că alte cluburi au fost tratate altfel după ce au avut infectări."Am văzut că atunci când a fost prima perioadă, cu magazionerul, a trebuit să stăm 5 zile. Alţii se testează în aceeaşi zi de 3 ori, alţii fac antrenamente. Noi n-am făcut, noi am stat fără antrenamente, fără nimic. Mi se pare o situaţie rău voită pentru noi toţi", a comentat acesta.